

UPRAVNI ODJEL ZA LOKALNU

SAMOUPRAVU I UPRAVU

KLASA: 022-05/22-01/03

URBROJ: 2170-03-22-01-28

Čavle, 27.siječnja 2022.

**Predmet:** Opis poslova i podaci o plaći radnog mjesta: voditelj/ica Kluba umirovljenika Čavle, zapošljava se na određeno vrijeme za vrijeme trajanja projekta „Klub umirovljenika Čavle“ (UP.02.1.1.12.0066), na puno radno vrijeme, vrijeme obavljanja prethodne provjere znanja i sposobnosti kandidata/kandidatkinje putem intervjua.

**Opis Poslova:**

* Provodi i upravlja projektnom aktivnosti koja ima za cilj ostvarenje rezultata EU projekta sukladno Ugovoru o dodjeli bespovratnih sredstava (UP.02.1.1.12.0066)
* Izrađuje dnevne, tjedne i mjesečne programske aktivnosti sukladno projektu i programima
* organizira provedbu svih projektnih aktivnosti (organizacija događanja, sastanaka, radionica i programa, evidencija o ciljanim skupinama i koordinacija rada s njima, praćenje projektnih aktivnosti)
* Vodi svakodnevnu brigu o opremi unutra Kluba i drugom inventaru
* Vodi brigu o režijama prostora
* Omogućuje prijevoz (u sklopu projekta se nabavlja automobil za potrebe voditelja kluba i ciljanih skupina) teže pokretljivim osobama da sudjeluju u organiziranim aktivnostima
* Vodi promotivne i komunikacijske aktivnosti prema ciljnim skupinama (najava radionica i programa)
* Svakodnevna komunikacija i koordinacija s voditeljem projekta
* Ostali poslovi u suradnji s poslodavcem i voditeljem projekta

**Podaci o plaći:**

bruto II: 6.024,16 kn

**Pravila i postupak prethodne provjere znanja i sposobnosti:**

Prethodnu provjeru znanja i sposobnosti kandidata provodi Povjerenstvo za provedbu oglasa, imenovanom Odlukom Pročelnika, KLASA: 022-05/22-01/03, URBROJ:2170-03-22-01-28 od 27.siječnja 2022. godine.

Po dolasku na provjeru znanja od kandidata biti će zatraženo predočenje odgovarajuće identifikacijske isprave, radi utvrđivanja identiteta. Kandidati koji ne mogu dokazati identitet neće moći pristupiti testiranju.

Nakon provedenog testiranja poznavanja rada na računalu Povjerenstvo utvrđuje rang listu kandidata prema ukupnom broju bodova.

Na oglasnoj ploči i na web stranici Općine Čavle (www.cavle.hr) biti će objavljena imena kandidata koji ispunjavaju formalne uvjete oglasa s kojima će se provesti prethodna provjera znanja i sposobnosti. Datum i vrijeme biti će objavljen na web stranici (www.cavle.hr) i na oglasnoj ploči Općine Čavle, najmanje pet (5) dana prije održavanje provjere.

Smatra se da je kandidat koji nije pristupio prethodnoj provjeri znanja i sposobnosti povukao prijavu na oglas.

Intervju će biti proveden samo s kandidatima koji su ostvarili najmanje 50% ukupnog broja bodova na testiranju poznavanja rada na računalu

Pročelnica

\_\_\_\_\_\_\_\_\_\_\_\_\_\_\_\_\_\_\_

Dolores Burić